Храна за мойте канибали: Пиле за Петровден
Утре е Петровден. А на Петровден пиле се яде. Само веднъж на няколко години, ако се падне в сряда - риба. Но утре е петък. И леееееекинко по-рано, само няколко минути, ще се отчета с тази публикация за него.
Всъщност, това е края на Петровския пост, който обикновено се отбелязва с пиле. Не, не сте объркали блога. Моят е. И няма да говоря за Петрови пости, тъй като нито аз, нито някой от домочадието пости, но пък ще покажа някои от любимите си ястия с пиле, които може да са идея на някого за празника утре. Именно него ще празнуваме у нас вечерта, най-вероятно с това Пиле салтимбока горе на снимката.
Традиционен за празника обаче е Петровски пилешки курбан. Вкусна, ароматна чорба, с много прилично количество пиле вътре. Един брой :)
Но тъй като е чорба, ето още няколко предложения за пилешко месо, които са в топ 10 на любимите ни ястия с пиле.
Уникално вкусното Пиле по ловджийски.
Упадъчно вкусните Пилешки бутчета по гръцки (всъщност по този начин пека цяло пиле или всякакви пилешки части
Леко тръпчивото и с интересен вкус от кока-кола Пиле с кока-кола
Невероятната Гъбена фантазия с пилешки рулета
Паприкованите пилешки крилца
И още едни - Глазирани крилца в сладко-кисел сос
За любителите на пилешки филета - много сочното Пиле а*ла Галерия
и още едни пилешки хапки, които съвсем празнично могат да бъдат поднесени като Кошнички с пикантни пилешки хапки и зеленчуци , които за съжаление са си останали с първата снимка. Но скоро ще поправя тази несправедливост :))
Султан кебап :)
Малко по-изисканото пилешко руло с пъстра плънка
Чахохбили с пуешко месо
или шишчета от пилешко месо
А ето тук са всички предложения за Ястия с пиле, които съм приготвяла и документирала през последните години - задължително поне по няколко пъти, за да се убедим дали се струва да се предлага на всеослушание за изпробване. Видимо от бройката на рецептите, допускам, че в нашия дом сме пристрастени към пилешкото месо.
Честит празник утре на всички именици и на мен! Живи и здрави да сме!
Публикувано от pep-4o в 23:33:00
Мъх 29 юни 2012 г., 0:52
айде първо да ти честитим празника! Името ти вече е славно, затова нека бъде здраве в огромни количества за теб и семейството ти. И да ти кажа, без да знам какъв е обичаят на Петровден, за утре съм планирала точно едно от твоите предложения;)
Много хубав празник ти желая!
pep-4o 29 юни 2012 г., 21:39
Ти защо не си спала по нощите, а преглеждаш боговете, а :))
Очаквам да видя какво си си избрала и да споделиш дали ти е харесало най-вече :)
Поздрави и слънчеви почивни дни с много хубави емоции!
Или 29 юни 2012 г., 7:41
От всички вкусотии, избирам си Пиле а*ла Галерия. Чудесни гозби!
pep-4o 29 юни 2012 г., 21:38
Браво, лесно си избра, Или :)Аз снощи доста се озорих, докато избера найлюбимите 10 дори :)
Mарияна 29 юни 2012 г., 8:13
Пепи, честит празник! Много щастие и обич ти желая! Ти си истинска енциклопедия за най-вкусните местни ястия!
Светъл празник ти желая!
pep-4o 3 юли 2012 г., 9:51
с малко закъснение, но от сърце благодаря :) Марианче!
Bety 29 юни 2012 г., 9:00
както знаеш не ям месо, но приготвям у дома ...Не мога да не се впечатля от прекрасните и различни рецепти, които си приготвила и снимала!Колкото и да приготвям разни меса, все ми се струва, че не са достойни за снимки и си остават неснимани!Колкото и да са вкусни,според домашните любимци и гостите, на мен не ми стига вдъхновение и да ги снимам.И затова искрено се възхищавам на твоите-чудесни са!
pep-4o 3 юли 2012 г., 9:53
Да, Бети, знам :) и се радвам, че точно ти си впечатлена от тези предложения с пиле.
А ти пробвай да снимаш, виж аз понякога как се напъвам и снимам безмесните и се получава :)) Прегръдка и дано ти дойде музата да покажеш и нещо с месо :))
ninfil 29 юни 2012 г., 9:31
Страхотна темичка, Пепи. Възхищавам ти се на колекцията от пилешки специалитети, тъй като и ние обожаваме този вид месо, но идеите ми са доста по-малко от твоите. В последния си пост съм те похвалила с пилешката ти кавърма. Ужасно вкусна, не толкова чаровна на снимките като твоята, но е влязла в челната десятка от пилешки ястия у дома.
Пожелавам ти усмихнати и весели почивни дни!
pep-4o 3 юли 2012 г., 10:18
Вече видях, че е много апетитна кавърмата ти, Нинка :)
И много се радвам, че си я харесала.
Поздрави и хубава седмица ина теб!
Роси 29 юни 2012 г., 9:52
Миличка,и тук искам да ти честитя празника / смс преди малко е от мен :),но забравих да напиша накрая / и да ти пожелая да си все така креативна,емоционална,способна и всеотдайна!
Страхотно вкусна галерия от пилешки специалитети!
Да ви е весел и усмихнат празника!
pep-4o 29 юни 2012 г., 21:35
Роси, ама сегашните телефони знаеш са умни, та като получих СМС-то ми изписа твоето име :)
Благодаря ти много за всичките поздрави!
Прегръдка и хубави събота и неделя!
Dimitrana S. 29 юни 2012 г., 11:28
pep-4o 29 юни 2012 г., 21:32
Поздрави и много усмивки и на теб и у вас!
di_ani 29 юни 2012 г., 12:50
Честит Петровден и имен ден, Пепи!
Пожелания за здраве и късмет, кулинарно вдъхновение и много щастие!
Чудесни идеи за пилешко - за празник и не само...
Хубави и спокойни почивни дни на теб да бъдат!
Iliana 29 юни 2012 г., 13:57
Искам от всичко. По една порция, моля!
И аз ще готвя пиле. Чака ме вкъщи, но все още не знам какво да го правя.
pep-4o 29 юни 2012 г., 21:31
Ще преядеш с толкова много.
Но може да седнем двете на маса заедно и да дегустираме, а:)
Albena Weibel 29 юни 2012 г., 15:50
..... не познавам твоите канибали, но..... като гледам вкусотиите ти.... бих си пожелала и.... аз да съм един от твоите канибали! Прекрасна публикация! Ястията са... наистина поднесени по вълшебен начин! Браво! От хубаво .... по-хубаво, от апетитно.... по-апетитно!А....Гъбена фантазия с пилешки рулета е просто вълшебна!!!
Прегръщам те и ти желая много настроение и цветни щастливи моменти през Уикенда!
pep-4o 29 юни 2012 г., 21:28
Непременно опитай гъбената фантазия, Албена. А ако обичаш и сос - увеличи малко продуктите за соса.
Хубав и наситен с приятни емоции уикенд!
Габи 29 юни 2012 г., 16:22
Пеп-чо,нямаш милост :) Гледам аз едно пиленце с лимонче и си казаха - чакай да видя рецепта за вечеря, а то цяла галерия! И сега как да избере човек? Искам от Всичко! Страхотна си! Весел празник!
pep-4o 29 юни 2012 г., 21:27
А на теб - хубави и :) не толкова горещи слънчеви дни пожелавам!
fedora 29 юни 2012 г., 16:37
Нечовешко направо!!! :)))
pep-4o 29 юни 2012 г., 21:26
ахам. На мен лично ми се искаше от всичко да взема по залъче.
Ама се спрях, че щях да преям :))
miriams28 29 юни 2012 г., 17:31
Страхотни предложения за днешния празник,особено ми хареса първата снимка :))
Честит празник и хубав уикенд
pep-4o 29 юни 2012 г., 21:25
gogolina 29 юни 2012 г., 18:20
Всичко е много, много вкусно!
Нека е честит празника на празнуващите и всички да са живи и здрави!
pep-4o 29 юни 2012 г., 21:24
Благодаря и наздраве :)
Dida 29 юни 2012 г., 21:54
Браво, Пепчо! То човек разноглед да стане от вкусотии!
pep-4o 3 юли 2012 г., 9:22
празнично, Диде :)
MAZES 30 юни 2012 г., 11:42
ubi me,kakto sım gladna ....kolko spokoyno pişeş ,çe ne postite ,v moya bloger ako pişa takiva neşta moga da çuya vsyakakvi dumi,sigorno znaeş çe i tuka ima posti....az vjarvam vıv vsevişiniya ,no ne vjarvam toy da e iskal da se posti i drugi raboti.....
pep-4o 3 юли 2012 г., 9:28
Сезам, знаеш, че нашата религия е по-свободна и никому не налага постите. Или може би зависи от вярата. Но тъй като нито съм отраснала с постите, нито сега ги спазвам, не мога да си кривя душата и пиша неща, които са далеч от мен. А това е моя блог (както твоя-твой) и не виждам защо някой ще те упреква за нещо, което не го засяга и не му бърка в дома и бита. Ако оня горе го беше искал, сигурна съм, че всички щяха да постят, дори в социализма, когато ходенето на църква ставаше тихо и скришом.
Candy 30 юни 2012 г., 16:40
Пепи, честит празник с малко закъснение, но от сърце! Пожелавам ти здраве и щастие с любимите хора! А тази публикация ми взе акъла просто! На Петровден пиле се яде!!!!
и аз със закъснение благодаря, Кате :)
Angellove's Cooking 3 юли 2012 г., 14:35
Ле-леее, Пепи - бива ли така :)) как можах да влезна тук при теб след постната салатка, която ми се брои за обяд - то не бяха пилешки изкушения, то не бяха чудесии :)) ще ги сънувам - едно по едно, както си ни ги поднесла!!!
Angellove's Cooking 3 юли 2012 г., 14:39
Ауууу, ама съм и аз :)) така се отвях по пилетата, че забравих за какво съм дошла :) честит празник със закъснение - ама пък от все сърце!!!!!!! Много сбъднати мечти и все положителни емоции ти желая!!
pep-4o 29 юни 2015 г., 23:22
Ти със закъснение не знам, но аз ти виждам поздрава след 3 години, Мина :) Ама пак по Петровден!
И ти благодаря сърдечно за тях!
Sonya Serafimova 29 юни 2015 г., 21:56
Честит празник! Пожелавам на теб и цялото ти семейство много здраве, радостни моменти и още много вкусни ястия. Последните ги пожелавам и заради мен😄. Наздраве и весело изкарване!
pep-4o 29 юни 2015 г., 23:28
Наздраве и от мен :) и благодаря много за пожеланията!